මේ දක්වා එරට සමස්ත මරණ සංඛ්‍යාව ලක්ෂ දෙකකට ආසන්න වී ඇති අතර, රෝගීන් සංඛ්‍යාව දැක්වෙන්නේ එක්කෝටි හැත්තෑ තුන් ලක්ෂ 13,163 ක් ලෙසයි.ඉන්දියාව තුළ කොරෝන රෝගීන් සහ මරණ විශාල ලෙස ඉහල යාම හේතුවෙන් එරට වෙළඳපොළ තුළ ඔක්සිජන් සිලින්ඩර සහ එන්නත් සඳහා කළු කඩ වෙළඳපොලක් නිර්මාණය වී තිබෙනවා.ඒ අනුව කඩිනමින් එන්නත් සහ මානුෂිය ආධාර යොමු කිරීමට ඇමරිකාව කටයුතු කර ඇති අතර, මීට පෙර අවස්ථාවලදි ඉන්දියාව විසින් ඇමරිකාවට ලබාදුන් උපකාර පිළිබඳව සිහිපත් කරමින් එරට ජනාධිපති ජෝ බයිඩ්න් ප්‍රකාශ කළේ මේ මොහොතේ ඉන්දියාවට තමන් හැකි උපරිමයෙන් සහය පල කරන බවයි.එසේම බ්‍රිතාන්‍ය, ප්‍රංශය, සිංගප්පූරුව හා ජර්මනිය ද ඉන්දියාවට උපකාර කිරීමට ඉදිරිපත් වී තිබෙනවා.